ועדת הכנסת, כנסת 20, פרוטוקול מספר 76, 2015-12-02 10:15

דוד ביטן: <בוקר טוב.

דוד ביטן: אני פותח את ישיבת ועדת הכנסת.

דוד ביטן: > הנושא הראשון: הצעת חוק הכנסת (תיקון מס' 39) (תשלומים לחברי הכנסת והשרים), התשע"ו-2015.

דוד ביטן: היועצת המשפטית, בבקשה.

<ארבל אסטרחן: הנושא הראשון הוא הנושא שמבחינה כמותית הוא הכי גדול כי צריך לעבור פה על החלטה גדולה.

<ארבל אסטרחן: אני אשתדל להסביר בצורה הכי יעילה וזריזה שאפשר.

אוסאמה סעדי: כזכור לכם, ועדת הכנסת פנתה לוועדה ציבורית בהצעה לאחד את התקציבים השונים העומדים לרשות חברי הכנסת כך שלא יהיה עוד תקציב קשר עם הציבור, לשכה, דואר וטלפון, אלא תקציב אחד שכל חבר כנסת יוכל להחליט כיצד הוא פועל באמצעותו.

אוסאמה סעדי: הוועדה הציבורית הגישה המלצה.

אוסאמה סעדי: ועדת הכנסת דנה עליה באופן עקרוני ואישרה אותה מבלי לרדת לפרטים, שזה מה שצריך לעשות כעת.

אוסאמה סעדי: ההחלטה הזאת מחייבת שני דברים.

אוסאמה סעדי: הדבר הראשון הוא תיקון חוק, שזה תיקון קטן יחסית ותיקון החלטת שכר חברי כנסת.

אוסאמה סעדי: בואו נדבר קודם על תיקון חוק שאושר בקריאה ראשונה השבוע ביום שני.

אוסאמה סעדי: הוא עומד בפניכם: הצעת חוק הכנסת (תיקון מס' 39) (תשלומים לחברי הכנסת והשרים) .

אוסאמה סעדי: מה שמוצע לעשות כאן זה לבטל את סעיף 11 לחוק החסינות.

אוסאמה סעדי: זה מופיע בסעיף 3 בהצעת החוק.

אוסאמה סעדי: היום סעיף 11 לחוק החסינות הוא זה שמעגן את זכותם של חברי הכנסת לטלפון ודואר.

אוסאמה סעדי: זה סעיף ישן מראשית ימי המדינה, כשלא היה את חוק הכנסת שעסק בתנאי חברי הכנסת.

אוסאמה סעדי: היה רק את חוק החסינות ולכן זה נקבע בזמנו שם.

אוסאמה סעדי: ממילא זה לא מתאים יותר לענייני חסינות.

אוסאמה סעדי: מוצע לבטל את הסעיף הזה בחוק החסינות ולתקן בהתאם את חוק הכנסת.

אוסאמה סעדי: חוק הכנסת קובע היום בפרק ט' את כל נושא השכר והתשלומים לחברי הכנסת.

אוסאמה סעדי: היום סעיף 55 אומר שוועדת הכנסת יכולה להחליט, לפי המלצה של הוועדה הציבורית, על שכר ותשלומים אחרים לחברי הכנסת.

אוסאמה סעדי: יש שם פירוט: לרבות כיסוי הוצאות נסיעה, החזקת רכב, כלכלה, לינה והוצאות מיוחדות.

אוסאמה סעדי: כאן, בסעיף 55, מוצע להוסיף את המילים: מימון הוצאות הקשורות לפעילות הפרלמנטרית, לרבות באמצעות כוח אדם שירותי תקשורת.

אוסאמה סעדי: עכשיו לנושא של התקשורת, שזה דואר וטלפון, יהיה עיגון בחוק הכנסת.

אוסאמה סעדי: מה זה כוח אדם?

<ארבל אסטרחן: זה העוזרים הפרלמנטריים.

אוסאמה סעדי: > העוזרים הם בנפרד, לא?

<ארבל אסטרחן: הם חלק מכל התשלומים שמגיעים לחברי הכנסת.

<חיים אבידור: אבל יש להם פרק נפרד בתוך ההחלטה.

<ארבל אסטרחן: זה סעיף 1.

<ארבל אסטרחן: סעיף 2 מפנה לסעיף 56 לחוק הכנסת.

<ארבל אסטרחן: היום הסעיף אומר שכל הפרק לא חל על שרים וסגני שרים, אבל אפשר לקבוע להם תשלומים מיוחדים לשרים וסגני שרים שהם חברי כנסת.

<ארבל אסטרחן: לאחרונה הוסיפו פה: גם אם הם התפטרו לפי החוק הנורבגי.

<ארבל אסטרחן: אני חוזרת רגע לחוק החסינות.

<ארבל אסטרחן: חוק החסינות כן חל על שרים וסגני שרים, גם כאלה שאינם ח"כים.

<ארבל אסטרחן: בגלל שאנחנו מוחקים משם את הזכאות, צריך להעביר אותה לחוק הכנסת כי רוצים כן לאפשר לשרים ולסגני שרים לקבל תקציב יחסי וגם לשרים שאינם ח"כים לקבל תקציב עבור דואר, כפי שהם היו זכאים עד היום מכוח חוק החסינות.

<ארבל אסטרחן: סעיף 3 בהצעת החוק זה מה שהסברתי, ביטול סעיף 11 לחוק החסינות, שהנוסח שלו גם מופיע בדברי ההסבר.

<ארבל אסטרחן: הוא מדבר על שירותי תקשורת ועיתונים.

<ארבל אסטרחן: אין כאן שינוי בעניין של העיתונים.

<ארבל אסטרחן: חברי כנסת ימשיכו להיות זכאים לשני עיתונים.

<ארבל אסטרחן: אין כאן שינוי, זה רק מוצע מחוק החסינות.

<ארבל אסטרחן: מוצע שתחילתו של התיקון הזה תהיה ב-1 בינואר.

<ארבל אסטרחן: זאת הצעת החוק שצריך לאשר אותה לקריאה שנייה ושלישית.

<ארבל אסטרחן: בצד הצעת החוק הזאת יש תיקון החלטה, שזה תיקון גדול שמונח בפניכם ונצטרך לעבור עליו.

<ארבל אסטרחן: עכשיו נדבר על הפרטים.

<ארבל אסטרחן: אני חוזרת, זה הכול הנושא של איחוד התקציב של חברי הכנסת לתקציב אחד.

<ארבל אסטרחן: החלפת הפתיח.

<ארבל אסטרחן: היום בהחלטת שכר חברי הכנסת כתוב שהיא מכוח שכר חברי הכנסת, שזה חוק שכבר בוטל ומכוח סעיף 11 לחוק החסינות, שכאמור מבטלים אותו.

<ארבל אסטרחן: עכשיו ההחלטה תהיה מכוח חוק הכנסת בלבד.

<ארבל אסטרחן: זה עניין טכני.

<ארבל אסטרחן: תיקון סעיף 1.

<ארבל אסטרחן: סעיף 1 להחלטה מדבר על שירותי תקשורת ומוצעים בו כמה תיקונים.

<ארבל אסטרחן: התיקון הראשון שמופיע אצלכם בסעיף 2 פסקה 1.

<ארבל אסטרחן: היום כתוב שחבר כנסת זכאי לטלפון ופקס בדירה ואז כתוב: "לפי בחירת חבר הכנסת הוא יכול לקבל הוצאות החזקה ושימוש לשני קווי הטלפון הללו", בזה אנחנו לא נוגעים.

<ארבל אסטרחן: כתוב: "או הוצאות החזקה ושימוש בקו טלפון אחד דו קווי משולב מסוג ISDN".

<ארבל אסטרחן: זה דבר שלא קיים יותר.

<ארבל אסטרחן: מוצע למחוק את המילים האלה.

דוד ביטן: בנוסף, מוצע למחוק את המילים "לרבות שיחות לספק שירותי אינטרנט", כי מייד אתם רואים שבפסקה 2 מתווספת זכאות לשירותי אינטרנט בביתו של חבר הכנסת, "לרבות תשתית, ברוחב פס ובתשתית שיקבע חשב הכנסת".

דוד ביטן: זאת הוראה חדשה, כך שהיום יהיה ברור שחבר כנסת זכאי בביתו למימון של קו טלפון, מכשיר פקס וקו טלפון לצורך הפקס ושירותי אינטרנט.

דוד ביטן: פסקה 3 מפנה לסעיף קטן א(4).

דוד ביטן: זה מדבר על הטלפון הסלולארי של חבר הכנסת.

דוד ביטן: היום כתוב שחבר הכנסת זכאי למכשיר וכתוב: "וכן הוצאות החזקה ושימוש בסכום שנתי של 23,000 שקלים שמתעדכן מידי שנה".

דוד ביטן: פה מוצע למחוק את ההתייחסות לסכום, כי אין יותר סכום, ויהיה כתוב: "מימון הוצאות החזקה ושימוש בטלפון סלולארי ייעשה מתוך התקציב השנתי, מתוך הסך הכול.

דוד ביטן: " תתווסף פה פסקה שתגיד משהו חדש.

דוד ביטן: היום הכנסת משלמת את תקציב הטלפון שלכם והוא יורד בהוראת קבע של הכנסת.

דוד ביטן: עכשיו אין יותר תקציב ייעודי לטלפון.

דוד ביטן: מה קורה אם לחבר כנסת יש עכשיו תקציב של ה-93,000 ובחודש אפריל הוא ניצל את כולו – איך הוא יממן את הטלפון עד סוף השנה בעוד שהכנסת ממשיכה לשלם?

דוד ביטן: לכן כתוב כאן שזה יירד לו מהמשכורת.

דוד ביטן: "ניצל חבר הכנסת את כל תקציבו השנתי בפעילות פרלמנטרית".

דוד ביטן: בסדר גמור, זה הגיוני.

<ארבל אסטרחן: תמיד צריכים לזכור, גם כשמוציאים, להשאיר איזה סכום לטלפון.

<ארבל אסטרחן: אז ינוכו מהשכר ההוצאות העודפות.

נאוה בוקר: אם אנחנו כבר כאן ומדברים על העניין הזה.

נאוה בוקר: יצא לי להיות בחו"ל.

נאוה בוקר: ביקשתי חבילה לפי מה שהכנסת נותנת.

נאוה בוקר: לטעמי החבילה היתה יקרה מידי.

נאוה בוקר: אני מצאתי עצמי מנסה להגן על הכנסת ועל התעריף.

נאוה בוקר: השאלה איך מטפלים בעניין הזה והאם הכנסת יכולה לתת מספר אפשרויות.

דוד ביטן: חבילה של אינטרנט או הכול.

יפעת שאשא ביטון: של הכול.

יפעת שאשא ביטון: אתה מקבל חבילה כוללת של 450 שקלים.

דוד ביטן: אני מנתק את האינטרנט.

יפעת שאשא ביטון: השאלה מה האפשרויות.

יפעת שאשא ביטון: למשפחה שלי עשיתי ב-230 והרגשתי נקיפות מצפון.

דוד ביטן: אבל זה לא קשור לחוק.

איילת נחמיאס ורבין: חיים, ניסינו לנהל משא ומתן על גובה המנוי החודשי שאנחנו משלמים עבור העיתון.

איילת נחמיאס ורבין: יש תחושה שגופים מסוימים מנצלים את העובדה שאנחנו כנסת ואנחנו משלמים תעריפים גבוהים.

איילת נחמיאס ורבין: אני מדברת על התקציב של מדינת ישראל.

דוד ביטן: אני חייב לעשות את זה דרכך, אני לא יכול לעשות את זה לבד?

איילת נחמיאס ורבין: לא.

איילת נחמיאס ורבין: הם זיהו את השם אז הם לא נתנו את התעריף שיכולתי לקבל כמנויה חדשה.

<חיים אבידור: קודם כל, נתקלתי בעובדה שכאשר מערכות העיתונים נתקלים בחברי כנסת הם לוקחים ממנו את התעריף הגבוה, כי הם יודעים שהאלטרנטיבה שלו היא לעשות את זה דרך הכנסת.

<חיים אבידור: הכנסת מחויבת לעבוד לפי תעריפים.

<חיים אבידור: החשכ"ל עשה מכרז.

<חיים אבידור: החשכ"ל, בעוונותיו, אמר שהתעריף לא יעלה על סכום מסוים.

<חיים אבידור: יש מגיעים לסכום הזה שלא יעלה עליו.

דוד ביטן: החשב יטפל בזה, את צודקת.

איילת נחמיאס ורבין: ההערה של יפעת נכונה לעניין הקשר עם הבוחר וההערה שלי היא כמה כסף זה עולה למדינה.

<ארבל אסטרחן: אנחנו עדיין בסעיף 2 של סעיף 1 להחלטה.

<ארבל אסטרחן: דיברנו על ניצול תקציב הטלפונים.

<ארבל אסטרחן: מה שמופיע אצלכם כפסקה 4, כתוב היום ש"עם תחילת כהונתו ימסור חבר הכנסת הודעה בכתב לחשב הכנסת על הטלפון שההוצאות שלו ימומנו על-ידי הכנסת".

<ארבל אסטרחן: הוא ימסור את כל המספרים הרלוונטיים בבית והטלפון הנייד.

<ארבל אסטרחן: זה תיקון טכני.

<ארבל אסטרחן: לגבי סעיף 3.

<ארבל אסטרחן: עכשיו יש תיקון משמעותי בנושא הדואר.

<ארבל אסטרחן: עד היום חברי הכנסת היו זכאים למשלוח ממשכן הכנסת של 15,000 מכתבים, מתוכם 750 יכלו לקבל מעטפות מבוילות לשלוח מחוץ למשכן.

<ארבל אסטרחן: היות ועכשיו לא יהיה יותר תקציב לדואר, אז מוצע לכתוב: "הכנסת תממן לחבר הכנסת מתוך תקציבו השנתי משלוח דברי דואר ממשכן הכנסת הנושאים את שמו, למעט דבר דואר הנשלח 75 ימים לפני יום הבחירות לכנסת".

יעל גרמן: היא תוריד מתקציבו את הסכום שהוא השתמש עד 75 יום לפני הבחירות.

יעל גרמן: זה נשמע הגיוני.

<ארבל אסטרחן: ההוראה של ה-75 קיימת גם היום.

דוד ביטן: ואז מה קורה?

<ארבל אסטרחן: אתה יכול לשלוח רק את ה-750 מכתבים במעטפה מבוילת.

דוד ביטן: הבנתי, בסדר.

<ארבל אסטרחן: צריך לשים לב שנשארת פה הדרישה של משלוח ממשכן הכנסת.

<ארבל אסטרחן: מצד אחד, זה נותן אפשרות לחברי הכנסת לעשות את זה מכאן, גם יש איזה פיקוח ישירות.

<ארבל אסטרחן: הכנסת מתחשבנת עם הדואר.

דוד ביטן: מה זה הסיפור בסעיף ב'?

דוד ביטן: עלי זה לא מקובל.

דוד ביטן: גם מפלגת העבודה וגם הליכוד, ברור שהם שולחים לאנשי מפלגה.

<ארבל אסטרחן: לאנשי מפלגה זה בסדר, אבל לא עבור המפלגה.

<ארבל אסטרחן: למשל, המפלגה עושה אירוע ובשביל לחסוך בדואר היא אומרת: תשלח לנו את ההזמנות.

דוד ביטן: את זה הבנתי.

דוד ביטן: מה זה "גורם אחר"?

<ארבל אסטרחן: מישהו ביקש ממך לשלוח עבורו.

דוד ביטן: אבל מי מהם זה חבר מפלגה?

<ארבל אסטרחן: בואו נקרא את זה רגע: "חבר הכנסת לא ישלח דברי דואר לפי סעיף קטן (א) אלא לשם מילוי תפקידו והוא אינו רשאי לשלוח דברי דואר של אדם או גורם אחר לרבות מפלגתו או עבור מי מהם.

דוד ביטן: מי מהם זה גם חברי מפלגה.

<ארבל אסטרחן: אם הוא רוצה לשלוח דואר שלו - - - זה עבור מי מהם, לא למי אתה שולח.

<ארבל אסטרחן: ברור שאתה שולח לחברי מפלגה.

דוד ביטן: המילה מי מהם היא בעייתית.

דוד ביטן: אולי תוסיפי לפי דרישתם.

<ארבל אסטרחן: זאת הכוונה.

דוד ביטן: רק אם הם מבקשים ממני לשלוח.

יפעת שאשא ביטון: גם אם הם לא מבקשים, אסור לך לשלוח.

דוד ביטן: לגבי מי מהם לפי דרישתם, זאת הכוונה.

<ארבל אסטרחן: הכוונה היא שלא תועבר להם הזכות הזאת.

דוד ביטן: אם הוא יבקש ממני לשלוח לכל חברי המרכז, ודאי שאני לא יכול.

דוד ביטן: אבל אם אני שולח לחברי המרכז, זה בסדר גמור, זה חלק מהציבור.

<חיים אבידור: אני רוצה להדגיש משהו.

<חיים אבידור: נניח שנשאר לך תקציב שלא השתמשת בו.

<חיים אבידור: אסור לחבר כנסת אחר לבקש ממך לשלוח מהתקציב שלך דברי דואר עבורו.

<ארבל אסטרחן: כל התקציב הוא אישי.

דוד ביטן: גורם אחר זה גם חבר כנסת.

<חיים אבידור: <כשהיתה מכסה של דברי דואר היה כתוב בהערות השוליים שאסור להעביר מכסה מאחד לשני.

<חיים אבידור: >

דוד ביטן: את זה כתבת.

דוד ביטן: גורם אחר זה יכול להיות גם חבר כנסת אחר.

<ארבל אסטרחן: סעיף 4 שמוצע למחוק אותו עניינו החזר הוצאות על מברקים והוצאות דואר נוספות.

<ארבל אסטרחן: סעיף 18 הוא תיקון טכני.

<ארבל אסטרחן: יש בו היום הפנייה לסעיף 13א(1)(א)(1) שלא קיים יותר.

<ארבל אסטרחן: אצלכם זה סעיף 5.

<ארבל אסטרחן: היתה הפנייה לסעיף שלא קיים יותר.

<ארבל אסטרחן: עכשיו אנחנו עוברים לפרק ה'.

<ארבל אסטרחן: הפרק הזה נקרא הוצאות הכרוכות במילוי התפקיד וקשר עם הציבור.

<ארבל אסטרחן: כותרת הפרק תהיה "תקציב שנתי לפעילות פרלמנטרית".

<ארבל אסטרחן: אין יותר תקציב לקשר עם הציבור.

<ארבל אסטרחן: בסעיף 26 יש תיקון טכני.

<ארבל אסטרחן: מורידים הפנייה לסעיף 27ב ובסעיף 8 יש את התיקון של 27.

<ארבל אסטרחן: סעיף 27 להחלטה היום נוקב בסכום של 49,9000 שקלים.

<ארבל אסטרחן: במקום הסכום הזה יבוא 93,700 שקלים.

דוד ביטן: למה לרשום את הסכום בחוק?

<ארבל אסטרחן: הוא מתעדכן כל שנה.

דוד ביטן: אם נחליט מחר בבוקר - - -

<ארבל אסטרחן: לשנות זה תיקון החלטה.

דוד ביטן: למה לא לכתוב: הסכום כפי שייקבע על-ידי ועדת הכנסת.

<ארבל אסטרחן: לא, זה משהו מאוד בסיסי.

דוד ביטן: אם מחר נרצה להוסיף 4,000 שקלים לסכום, אז נתקן את החוק?

<ארבל אסטרחן: זאת החלטה שוועדת כנסת מקבלת.

<ארבל אסטרחן: אז 93,700 יהיה הסכום הכולל.

<ארבל אסטרחן: יהיה כתוב שם: "חבר הכנסת ישתמש בתקציבו השנתי לפעילותו הפרלמנטרית השוטפת ולא לצרכי מפלגתו או לצרכי התמודדות בבחירות מקדימות".

<ארבל אסטרחן: אלו הוראות שקיימות במקומות אחרים.

<ארבל אסטרחן: אנחנו מכניסים את ההבהרה הזאת כאן.

דוד ביטן: אני רוצה להבין, הנושא הזה לא מקובל עלי.

דוד ביטן: לצרכי המפלגה ברור לי, אבל יכולה להינתן פרשנות שאני לא יכול לעשות שום דבר מול חברי תנועת הליכוד.

דוד ביטן: זה גם ציבור שאני צריך לפנות אליו.

דוד ביטן: אני לא מוכן שתהיה פרשנות.

דוד ביטן: אני ראיתי, היה לי ויכוח איתם על משהו שטותי.

דוד ביטן: זה לא לצרכי מפלגה, אבל זה לא כולל את הבוחרים של המפלגה.

יעל גרמן: אם אני פונה ומפרסמת את העשייה הפרלמנטרית שלי או מסייעת במסגרת תפקידי, נותנת שירות ופניות ציבור זה בסדר.

יעל גרמן: אבל אם מחר יהיו לנו פריימריס - - -

דוד ביטן: עזבי פריימריס.

דוד ביטן: אני נכנס להוראות מבקר הבעיה.

דוד ביטן: יש הגדרה בחוק שאני מחויב לעשות את מה שאני צריך.

דוד ביטן: אני מדבר באופן כללי.

<ארבל אסטרחן: אם אתה כותב מכתב לחברי המפלגה וכותב מה עשית.

דוד ביטן: הוא אמר לי שאני אוריד את הליכוד.

דוד ביטן: למה שאני אוריד את הליכוד, זה לא בוחרים שלי?

<חיים אבידור: לא אמרנו שתוריד את הליכוד.

דוד ביטן: למה אני צריך להוריד את הליכוד?

דוד ביטן: זה לא בוחרים שלנו?

<חיים אבידור: לא אמרנו.

דוד ביטן: אמרתם במפורש, עזוב.

דוד ביטן: אני רוצה לעשות את הניסוח הזה יותר פשוט.

דוד ביטן: לא לצרכי המפלגה, אבל ברור שלבוחרי המפלגה מותר לי לפנות, זה הכול.

<חיים אבידור: מותר לך לפנות לכל חברי המפלגה שלך ולשלוח לך על כל הפעילות.

דוד ביטן: ולא לציין ליכוד בכלל.

דוד ביטן: אסור לי לכתוב ליכוד.

<חיים אבידור: לא נכון.

דוד ביטן: זה לא אנשים שאני צריך לפנות אליהם?

<חיים אבידור: דוד, בראש הדף שאתה שמרת היה כתוב בגדול ליכוד.

דוד ביטן: אז מה?

<חיים אבידור: אף אחד לא אמר לך כלום על זה.

דוד ביטן: לא, את זה הורדתי.

<חיים אבידור: לא בגללנו.

דוד ביטן: בגללכם, אתם ביקשתם.

<חיים אבידור: הורדת את זה ביוזמתך.

דוד ביטן: יש לי מייל, התבקשתי.

דוד ביטן: אני משקר?

דוד ביטן: אני אביא את הדובר שלי הוא יגיד לכם את זה.

אורן אסף חזן: מותר או אסור לפנות לפעילי מפלגה?

דוד ביטן: מה זה הדבר הזה?

דוד ביטן: אני לא מוכן שיהיה כתוב כך.

דוד ביטן: "בפעילותו הפרלמנטרית השוטפת ולפניה לציבור", מכל סוג שהוא.

דוד ביטן: לא לצרכי המפלגה זה ברור, אבל מותר לי לפנות לציבור מכל סוג שהוא.

<ארבל אסטרחן: אני מסכימה איתך.

דוד ביטן: אז תנסחו את זה בצורה כזאת.

דוד ביטן: כולנו יכולים לפנות לציבור שלנו.

יעל גרמן: יש לי פתרון.

יעל גרמן: יש בחוק איזו התייחסות, בוודאי פסקה מפורשת המדברת על-כך שלא ניתן לנצל את מעמדנו.

יעל גרמן: אז לכתוב שכל זה בכפוף לאותו חוק.

דוד ביטן: הבעיה היא שמנצלים את נוסח החוק תמיד לרעתנו.

דוד ביטן: מה שכתוב זה בסדר.

דוד ביטן: להוסיף: פעילות שוטפת כולל פניה לציבורים מכל סוג.

דוד ביטן: לנסח את זה שזה יהיה הגיוני.

<ארבל אסטרחן: סעיף 26, הקודם ל-27, שאתם לא רואים אותו כתוב בו: "מטרתו של פרק זה לקבוע תקציב שנתי שלו יהיה זכאי חבר הכנסת, כיסוי הוצאות הכרוכות במילוי תפקידו, הוצאות הנחוצות לו לשם שמירה על הקשר עם ציבור הבוחרים".

<ארבל אסטרחן: את זה כתוב שמותר.

דוד ביטן: אז תכתבי: מבלי לפגוע באמור בסעיף זה וזה.

<ארבל אסטרחן: זה הסעיף שאחריו, זה ברור שהוא קשור לזה.

<חיים אבידור: יש לפעמים ששולחים איזה מכתב לחברי המפלגה: מנהל סניף המפלגה מזמין את חברי המפלגה לכנס בהשתתפות חבר הכנסת הזה והזה.

<חיים אבידור: חתום מנהל הסעיף.

<חיים אבידור: את זה אני לא אתן.

דוד ביטן: את זה אני לא יכול לממן.

דוד ביטן: זה כתוב גם בנושא של הדואר.

דוד ביטן: זה נקרא פנייה של גורם אחר.

יעל גרמן: ארבל, אין איזה סעיף שאומר מה מותר לנו ומה אסור לנו?

<ארבל אסטרחן: זה זה.

יעל גרמן: לדעתי צריך להיות איזה חוק, איזה עיקרון שפותח את כל הסעיפים האלה ובא ואומר שחבר הכנסת יפעל למען הציבור ובלבד שלא לטובתו הפרטית.

יעל גרמן: אז אנחנו מפנים את הכול לאותו עיקרון.

יעל גרמן: העיקרון הזה חסר לי.

דוד ביטן: תפני לסעיף זה ואז זה בסדר.

<ארבל אסטרחן: כתוב שם: "חבר הכנסת רשאי להשתמש בתקציב השנתי לתכלית זאת בלבד", דהיינו, מילוי תפקידו וההוצאות הנחוצות לשמירה עם קשר עם הציבור ואז כתוב: "בזהירות הראויה ובהתאם לכללים ולאמות המידה שנקבעו בפרק זה".

דוד ביטן: זה בדיוק העניין.

דוד ביטן: הפרשנות שניתנת על-ידי החשבות – אני ראיתי מה עשו לי על נייר קטן.

יעל גרמן: אז לא צריך פרשנות.

דוד ביטן: אני אומר שתפני בסעיף הזה להתייחסות לסעיף השני.

דוד ביטן: בסדר?

דוד ביטן: אני מדבר על הסעיף הקודם.

<ארבל אסטרחן: בסדר, אני אגיד בסעיף 27 "כאמור בסעיף 26".

יעל גרמן: בדיוק.

יעל גרמן: להערכתי זה לא מספיק.

יעל גרמן: לדעתי צריך להוסיף לו איזו אמירה.

דוד ביטן: אל תגבילי.

דוד ביטן: גם ככה מגבילים אותנו הרגולטורים שלנו.

דוד ביטן: מגבילים אותנו בכל מקרה אז להוסיף את זה להחלטה זה הכי גרוע.

יעל גרמן: זה בסדר גמור שמגבילים.

דוד ביטן: זה לא בסדר.

יעל גרמן: בסדר, אנחנו חלוקים בעניין הזה.

דוד ביטן: בנושא הזה של השימוש בכסף.

דוד ביטן: מה, אנחנו גונבים אותו?

דוד ביטן: אנחנו פונים לציבור שלנו.

יעל גרמן: דוד, אתה מסתכל על עצמך ואתה יודע שאתה בחיים לא תגנוב.

יעל גרמן: אני מסתכלת על פלוני ופלמוני.

דוד ביטן: לא קשור.

דוד ביטן: לגנוב אסור בכל מקרה לפי חוק העונשין.

יפעת שאשא ביטון: תסתכלי גם על המסר הציבורי שאת מעבירה כל הזמן, שכאילו צריך לשבת על כולם.

יפעת שאשא ביטון: אני יוצאת מנקודת הנחה שאנשים שיושבים פה לא מתכוונים לגנוב ומי שיגנוב ישלם על זה.

יפעת שאשא ביטון: אנחנו כל הזמן מעבירים מסר כמה כל הזמן צריך לשמור עלינו.

יעל גרמן: אז בואו לא נחוקק חוקים כי אנחנו יוצאים מתוך הנחה שכל אדם לא גונב.

דוד ביטן: חברת הכנסת גרמן, אין בינינו ויכוח.

דוד ביטן: אני רק אומר לכתוב באופן כזה שיהיה ברור שאנחנו יכולים לפנות גם לציבור הבוחרים שלנו במסגרת התקציב הזה.

דוד ביטן: זה מה שאני אומר, אין בינינו ויכוח.

דוד ביטן: את סתם נכנסת לוויכוח שלא קיים.

<ארבל אסטרחן: אני אפנה ב-27 ל-26.

דוד ביטן: ההפניה ל-26 מכסה אותנו.

<ארבל אסטרחן: בסעיף קטן (ב) היום כתוב את הסכום של ה-19,000 שקלים שמתווספים למי ששוכר לשכה.

<ארבל אסטרחן: מוחקים את זה ופשוט יהיה כתוב: "חבר הכנסת רשאי לשכור לשכה פרלמנטרית בהתאם להוראות סעיף 31 ולממנה מהתקציב".

דוד ביטן: הבנתי שבכפר המכביה אתה יכול לשכור.

דוד ביטן: אולי להוסיף, לא רק לשכור לשכה אלא אפשרות.

<טובי חכמיאן: לא צריך לכתוב, אנחנו מאשרים.

דוד ביטן: אז שיהיה כתוב.

דוד ביטן: אם מחר לא תרצי לאשר אז מה נעשה?

דוד ביטן: זה לא לשכה אלא משלמים פר שעות או פר ישיבות.

<טובי חכמיאן: דוד, אנחנו מאשרים.

דוד ביטן: אם כבר מנסחים, אז בואו נעשה כמו שצריך.

יפעת שאשא ביטון: זה צריך להיות מופנה לסעיף 31.

<ארבל אסטרחן: נכון.

<ארבל אסטרחן: זה בדיוק מה שרציתי לומר.

<ארבל אסטרחן: כשנגיע לסעיף של הלשכה הפרלמנטרית, נוסיף את זה.

<ארבל אסטרחן: אנחנו עדיין ב-27 ואמרנו שמורידים את התקציב של ה-19,000.

<ארבל אסטרחן: בסעיף קטן ג' היום רשום שחבר כנסת רשאי להשתמש בתקציב השנתי לצורך הגשת פריטים ושירותים כמפורט בתוספות.

<ארבל אסטרחן: תכף גם תראו אותם.

<ארבל אסטרחן: פה מוצע להוסיף: "חבר כנסת לא ירכוש ריהוט וציוד מתקציבו השנתי לאחר היום הקובע, שזה 100 ימים לפני הבחירות".

דוד ביטן: אין בעיה.

<ארבל אסטרחן: פה מתווסף עניין חדש שכבר הוזכר כאן בישיבה קודמת: "ח"כ חדש שלא כיהן כחבר כנסת באותה כנסת או בכנסת שקדמה לה, זכאי לתוספת של 10,000 שקלים לתקציב השנתי ב-12 החודשים הראשונים לכהונתו".

דוד ביטן: הסכום הזה גם יהיה צמוד.

<חיים אבידור: הכול צמוד.

<ארבל אסטרחן: זה צמוד למדד.

<ארבל אסטרחן: פה צריך לשים לב.

<ארבל אסטרחן: לגבי הח"כים החדשים בכנסת הזאת המשמעות של זה שהם יהיו זכאים רק לחלק יחסי.

דוד ביטן: זה לא חל עלינו.

<ארבל אסטרחן: לא, זה יחול אבל על ינואר, פברואר, מרץ.

דוד ביטן: אנשים כבר השתמשו בזה.

דוד ביטן: תשאירי את זה ככה.

דוד ביטן: חבר כנסת חדש יוכל לקבל תוספת של 10,000 שקלים, אבל זה הולך לפי חודשים.

דוד ביטן: מכיוון שאישרו לנו, ינואר, פברואר ומרץ הוא יקבל 2,500 שקלים.

<חיים אבידור: מה הכוונה בכנסת הזאת או בכנסת שקדמה לה?

<ארבל אסטרחן: אם ח"כ נכנס באמצע הכנסת, אז הוא לא ח"כ חדש והוא לא זכאי ל-10,000 שקלים כי הוא כבר היה בכנסת הקודמת.

דוד ביטן: למה לא? היא מתחילה מאפס.

דוד ביטן: לא מקובל הדבר הזה.

דוד ביטן: גם מי שנכנס באמצע מגיע לו.

דוד ביטן: הוא צריך לשכה חדשה.

דוד ביטן: עכשיו מועלם נכנסה והיא מקבלת לשכה, אז היא צריכה ציוד.

דוד ביטן: מה ההבדל בינה לבין חדש?

יעל גרמן: הכוונה שלך היתה ברצף.

שולי מועלם-רפאלי: ברצף בוודאי שלא.

דוד ביטן: תוסיפי שגם אם מישהו נכנס באמצע קדנציה מגיע לו, גם אם הוא היה חבר כנסת בעבר.

יעל גרמן: אבל יש לה עוד מקדנציה קודמת.

<חיים אבידור: היא היתה בכנסת הקודמת, לא נבחרה לכנסת הזאת.

<חיים אבידור: על-פי החוק הנורבגי התפטר מישהו מהמפלגה שלה והיא נכנסה.

<חיים אבידור: אז היא זכאית ל-10,000?

דוד ביטן: כן, ואני אגיד לך למה.

דוד ביטן: כי ברגע שהפסקת להיות חבר כנסת, אז כל הציוד שלך הולך למחסן.

דוד ביטן: היא מגיעה ואין לה כלום.

דוד ביטן: הציוד הלך למחסן והוא לא שלה.

שולי מועלם-רפאלי: לא צריך תקופת צינון.

שולי מועלם-רפאלי: עדיף להשתמש בציוד.

שולי מועלם-רפאלי: תוסיפי שגם אם חבר כנסת שנכנס באמצע קדנציה אז מגיע לו.

<ארבל אסטרחן: אבל אם הוא בכנסת הזאת יצא ונכנס אז לא.

<ארבל אסטרחן: "שלא כיהן כחבר כנסת באותה כנסת".

<ארבל אסטרחן: בעצם ירדו המילים "בכנסת שקדמה לה".

<ארבל אסטרחן: תיקון סעיף 29.

<ארבל אסטרחן: עכשיו אנחנו עוברים לנושא של שר וסגן שר.

<ארבל אסטרחן: היום כתוב ששר או סגן שר זכאי למחצית מה-49,000 ולפי החוק הנורבגי, גם מי שהתפטר זכאי לאותה מחצית.

<ארבל אסטרחן: אבל אין יותר אותם 49,000.

<ארבל אסטרחן: מה שמוצע כעת זה ששר או סגן שר שהוא ח"כ, או שכהונתו בכנסת נפסקה לפי החוק הנורבגי, יהיה זכאי ל-34,465 שקלים.

<ארבל אסטרחן: הוועדה הסבירה בהמלצות שלה מאיפה היא הגיעה לסכום הזה, שזה חצי מהקשר עם הציבור פלוס הדואר.

<ארבל אסטרחן: זה הסכום המוצע לשר.

אוסאמה סעדי: זה בלי לשכות.

<ארבל אסטרחן: נכון.

<ארבל אסטרחן: גם היום הם לא זכאים.

<ארבל אסטרחן: שר שאינו ח"כ, אבל לא בגלל הנורבגי, כמו חבר הכנסת גבאי למשל, שעד היום היה זכאי רק לדואר, יהיה זכאי לתקציב של 5,040 שקלים, שבו יוכל להשתמש לצרכי דואר לפי סעיף 3 בלבד.

<ארבל אסטרחן: זאת אומרת, הוא יקבל מהכנסת תקציב של 5,040 שקלים רק לדואר.

דוד ביטן: איפה הסיפור שזה שאני יכול לגרור משנה לשנה.

<ארבל אסטרחן: אתה כל פעם מקדים אותי בשני סעיפים.

<ארבל אסטרחן: בסעיף 30 אין תיקונים.

אוסאמה סעדי: בסעיף 9, שר שאיננו חבר כנסת, למה הוא צריך תקציב לדואר?

<ארבל אסטרחן: כי עד היום היה לו, אז פשוט לא הורדנו לו.

<חיים אבידור: היה לו 15,000 מכתבים.

אוסאמה סעדי: המשרד יכול לממן לו.

<ארבל אסטרחן: אם יש לו פעילות פוליטית, המשרד לא יממן לו את זה.

דוד ביטן: בעיקרון אתה צודק.

<ארבל אסטרחן: אני גם לא חושבת שישתמשו בזה.

דוד ביטן: יהיו שלושה כאלה בגלל החוק הנורבגי: בנט, כחלון ודרעי.

אורן אסף חזן: אבל פה זה לא הנורבגי.

דוד ביטן: כל שר.

דוד ביטן: מה זה משנה אם זה נורבגי או לא?

<ארבל אסטרחן: זה משנה.

<ארבל אסטרחן: כשהם עשו את החוק הנורבגי - - -

דוד ביטן: אז יש אחד כזה.

<ארבל אסטרחן: בחוק הנורבגי הבטיחו שמי שיתפטר בגלל הנורבגי יקבל כמו שר ולא פוגעים בהם.

<ארבל אסטרחן: סעיף 31, לשכה פרלמנטרית.

<ארבל אסטרחן: זה עניין טכני.

<ארבל אסטרחן: היום כתוב: "חבר כנסת לא ישכור ולא יקבל תוספת תקציב של 19,000 אלא אם יתקיימו כל אלה".

<ארבל אסטרחן: אפשר למחוק את המילים "לא יקבל את תוספת התקציב".

<ארבל אסטרחן: יש עוד סעיף קטן (ג) בסעיף 31 שלא מופיע בפניכם.

<ארבל אסטרחן: מחקנו אותו כי הוא מדבר על תקציב יחסי של תקציב הלשכה, שזה גם דבר לא רלוונטי כי היום התקציב הוא שנתי.

<ארבל אסטרחן: פה אנחנו נראה איך להוסיף את מה שאמר יו"ר הוועדה, שיתאפשר גם שכירת לשכה במלון.

דוד ביטן: לשכה זמנית על-פי שימוש.

דוד ביטן: משרדים באופן זמני או מקום פעילות באופן זמני.

<טובי חכמיאן: אל תתחמי רק למלון.

<חיים אבידור: אבל זה חייב להיות עם הסכם מאושר.

דוד ביטן: הכול לפי הנהלים.

<ארבל אסטרחן: "במקום המאפשר השכרת משרדים".

דוד ביטן: אפשר לשכור חדר ישיבות לשעתיים.

<ארבל אסטרחן: נבהיר שזה מאפשר שכירת משרד, חדר ישיבות או מקום עבודה לזמן קצוב.

<ארבל אסטרחן: סעיף 32 עניינו רכישת ריהוט ללשכה.

<ארבל אסטרחן: כותרת השוליים מדברת היום על רכישת ריהוט וציוד ללשכה פרלמנטרית.

<ארבל אסטרחן: מוצע למחוק את המילים "לשכה פרלמנטרית" כי חבר הכנסת יכול לרכוש גם ללשכתו בכנסת.

<ארבל אסטרחן: יהיה מובהר שרכישת ריהוט וציוד ללשכה פרלמנטרית וללשכתו של חבר כנסת במשכן הכנסת.

<ארבל אסטרחן: זה מה שמופיע בפסקה 2.

<ארבל אסטרחן: כתוב כאן שריהוט וציוד שנרכשו לפי סעיף זה הם רכוש הכנסת.

<ארבל אסטרחן: כאן מוצע להוסיף: "ולפי סעיף 1", שזה הטלפון הנייד שחבר הכנסת מקבל מהכנסת והוא רכוש הכנסת ולא רכוש וכאשר חבר הכנסת עוזב הוא מחזיר את המכשיר.

שולי מועלם-רפאלי: את יודעת שבפועל זה לא מתקיים.

שולי מועלם-רפאלי: לא לקחו מאיתנו את הטלפון.

<חיים אבידור: הוא כבר היה טלפון משומש.

<חיים אבידור: היות ואת הולכת עם המספר אז היה צריך להחזיר את הטלפון, הקנס היה יותר מערך הטלפון.

<ארבל אסטרחן: ח"כ שעזב אחרי זמן קצר צריך להחזיר את הטלפון.

דוד ביטן: ידעו שתחזרי, חשבת על זה?

דוד ביטן: אני יכול להחליף את הטלפון אם אני רוצה?

<ארבל אסטרחן: אתה יכול לקנות מהקשר עם הציבור טלפון אחד.

דוד ביטן: ולהחליפו.

דוד ביטן: תרשמי את זה.

<חיים אבידור: אתה לא יכול להחזיר את ה - - - שקיבלת מהכנסת.

<ארבל אסטרחן: אתה קונה מקשר עם הציבור ומעביר את כרטיס הסים.

דוד ביטן: איפה זה כתוב?

<ארבל אסטרחן: ברשימה של מה שמותר מקשר עם הציבור כתוב טלפון נייד.

<חיים אבידור: בעסקה שיש לך עם הכנסת אתה מקבל מכשיר.

<חיים אבידור: אתה לא יכול להחזיר אותו כי אם תחזיר אותו תשלם קנס גדול יותר מהעלות.

<חיים אבידור: אם אתה רוצה, אתה קונה חדש מהתקציב ומחליף את הסים.

<ארבל אסטרחן: סעיף 34 זה סעיף שמדבר על העסקת עובדים בלשכה פרלמנטרית.

<ארבל אסטרחן: פה מוצע להבהיר ולהוסיף את המילים שהעובדים הללו ימומנו מהתקציב השנתי.

<ארבל אסטרחן: זה ברור, זה כך גם היום.

<ארבל אסטרחן: סעיף 36 מדבר על ח"כ שמפלגתו העמידה לרשותו משרד.

<ארבל אסטרחן: היום כתוב שהוא זכאי לתקציב השנתי רק של ה-49,000 ולא של ה-19,000.

דוד ביטן: תבטלי את זה.

<ארבל אסטרחן: לא צריך את המילים האלה.

<ארבל אסטרחן: אבל כתוב שהוא לא רשאי להשתמש בתקציב השנתי להוצאות הקשורות למשרד שהעמידה לרשותו המפלגה.

<ארבל אסטרחן: לא ניתן לממן את התקציב הזה את משרדי המפלגה.

<ארבל אסטרחן: סעיף 37 מדבר על ח"כ שמקיים לשכה פרלמנטרית בדירת מגוריו ושם הובהר שהוא לא זכאי להשתמש בתקציב השנתי להוצאות הקשורות ללשכה זאת במישרין או בעקיפין.

<ארבל אסטרחן: זה כתוב גם היום פשוט ההפניות משתנות.

יעל גרמן: כולנו מקיימים ישיבות בבתים שלנו.

דוד ביטן: זאת לא לשכה.

<ארבל אסטרחן: סעיף 38 עניינו העברת תקציב משנה לשנה.

<ארבל אסטרחן: היום יש אפשרות להעביר 12,000 שקלים בתוך אותה כנסת משנה לשנה.

<ארבל אסטרחן: אני רוצה להוסיף: שלח"כ חדש, סכום שלא יעלה על 22,000 שקלים אבל רק בשנים עשר החודשים הראשונים.

<ארבל אסטרחן: למשל, כשנגיע לסוף 12 החודשים הראשונים במרץ - - -

דוד ביטן: אני לא מבין את הסעיף הזה.

<ארבל אסטרחן: היום ח"כ יכול להעביר משנה לשנה 12,000.

<ארבל אסטרחן: ח"כ חדש שקיבל עוד 10,000 יכול להעביר בפעם אחת 22,000.

דוד ביטן: זה לא מנוסח נכון.

דוד ביטן: הוא יכול לגרור 12,000 ולגרור את היתרה שנותרה לו.

דוד ביטן: זאת היתרה מה-10,000.

<ארבל אסטרחן: פעם אחת הוא יוכל להעביר 22,000.

דוד ביטן: בסדר.

יעל גרמן: זה לא היה כך?

דוד ביטן: לא, היה כולם אותו דבר.

דוד ביטן: בגלל שהפחתנו 20 ומשהו אחוז מהתקציב – הם הורידו לנו עוד 7%, אז אנחנו הורדנו 15% והם עשו 22%.

דוד ביטן: אמרו: אוקיי, בואו ניתן עוד 10,000 שקלים לחדש כי יש לו יותר הוצאות בהתחלה.

<ארבל אסטרחן: אז פעם אחת הוא יוכל להעביר 22,000.

דוד ביטן: שום דבר לא יוצא בוועדה הציבורית ממה שאנחנו עושים.

דוד ביטן: אנחנו עובדים בהיגיון ועדיין הם מתקנים לנו.

יעל גרמן: וטוב שכך.

דוד ביטן: הורדנו 15%, בשביל מה להוריד עוד 7%?

דוד ביטן: להראות שהם בעלי הבית?

יעל גרמן: אנחנו לא יכולים לקבוע לבדנו שום דבר שקשור אלינו.

<חיים אבידור: ח"כ ותיק שנשארו לו 6,000 שקלים לא מנוצלים, יכול להעביר 6,000 שקלים.

<חיים אבידור: אם נשארו לו 20,000 שקלים, הוא יוכל להעביר רק 12,000 שקלים.

<חיים אבידור: ח"כ חדש נשאר לו 6,000 הוא יעביר 6,000.

<חיים אבידור: נשארו לו 40,000, הוא יעביר רק 22,000.

דוד ביטן: זה ברור.

דוד ביטן: שיהיה ברור.

דוד ביטן: השנה אפשר לגרור רק לפי הדין הישן ולא הדין החדש.

דוד ביטן: בקדנציה הזאת זה לא רלוונטי.

<ארבל אסטרחן: זה כן רלוונטי.

<ארבל אסטרחן: רק ח"כים שהתחילו לכהן בכנסת הזאת - - -

דוד ביטן: אני אסביר למה את לא צודקת.

דוד ביטן: עד ה-31.12 זה הדין הישן שאומר שאפשר לגרור 12,000.

דוד ביטן: לכן זה לא חל כבר על הקדנציה הזאת, למעט אם ייכנס מישהו חדש.

דוד ביטן: ב-1.1 חל הדין החדש.

אורן אסף חזן: אז לגבינו זה לא חל.

<ארבל אסטרחן: הם יקבלו 2,500 ל-2016 אבל הגרירה של יותר מ-12,000 לא תחול בכנסת ה-16.

אורן אסף חזן: למה רק 2,500?

<ארבל אסטרחן: כי זה רבע מהשנה.

אורן אסף חזן: זה צריך להיות שלושת רבעי כי פספסנו את הרבע הראשון.

<חיים אבידור: אתה מקבל 10,000 אך ורק מ-1.1.2016 שאז החוק מתחיל.

אורן אסף חזן: אז למה רבע?

אוסאמה סעדי: נשארו לך רק 3 חודשים.

אורן אסף חזן: הספירה היא מיום הכניסה לכנסת.

אורן אסף חזן: הבנתי.

<ארבל אסטרחן: עכשיו יש לנו פרק שמדבר על ראש האופוזיציה וצריך לעשות פה כמה התאמות.

<ארבל אסטרחן: אנחנו בתיקון לסעיף 44.

<ארבל אסטרחן: עכשיו עברנו לפרק שעניינו תשלומים לראש האופוזיציה.

<ארבל אסטרחן: יש לו פרק שלם עם כל מיני תוספות לעומת ח"כים רגילים.

<ארבל אסטרחן: היום כתוב שהוא זכאי חוץ מהטלפון שלו גם לטלפון סלולארי עבור עוזר.

<ארבל אסטרחן: מסעיף 44 להחלטה יש פרק שעניינו הענקות ותשלומים לראש האופוזיציה.

<ארבל אסטרחן: סעיף 44 מדבר על טלפון לאחד העוזרים של ראש האופוזיציה באותם תנאים של ח"כ.

<ארבל אסטרחן: היות ולח"כ מותר 23,000 שקלים לח"כ צריך לשנות את הנוסח.

<ארבל אסטרחן: הנוסח המוצע הוא: "ראש האופוזיציה זכאי למימון הוצאות רכישה, החזקה ושימוש בטלפון סלולארי שיהיה רשום על שם עוזרו הבכיר".

<ארבל אסטרחן: העוזר הבכיר, שבזה לא נוגעים כעת, הוא עובד הכנסת והוא יקבל טלפון מהכנסת והכנסת תממן את ההוצאות שלו.

דוד ביטן: עובד שהוא לא עובד הכנסת.

<ארבל אסטרחן: ראש האופוזיציה הוא עובד כנסת.

<ארבל אסטרחן: זאת שאלה למה זה צריך להיות כך, אבל זה המצב היום.

<ארבל אסטרחן: אחר-כך יש סעיף עיתונים לראש אופוזיציה, אנחנו לא מתקנים את זה, הוא זכאי לעוד עיתון.

<ארבל אסטרחן: סעיף 46 עוסק במכתבים לראש האופוזיציה.

<ארבל אסטרחן: עד היום הוא היה זכאי במקום 15,000 מכתבים ל-20,000 מכתבים.

<ארבל אסטרחן: מוצע למחוק את זה כי אין יותר 15,000 אז לא צריך את זה.

<ארבל אסטרחן: יש סעיף שאומר שהוא זכאי לתקציב שנתי.

<ארבל אסטרחן: היום כתוב: 25% יותר מכל הח"כים של 49,000 ו-19,000.

<ארבל אסטרחן: היום אין את הסכומים האלה ומוצע שהוא יהיה זכאי לתקציב שנתי כולל שיהיה זכאי לתקציב שנתי כולל שגבוה ב-15% - - -

דוד ביטן: זאת ההחלטה של הוועדה?

<ארבל אסטרחן: כן.

<חיים אבידור: זה לא מנותק.

<חיים אבידור: קודם הוא היה זכאי ל-25% על 49,000 ועכשיו זה 93,000.

דוד ביטן: בשאר הדברים לא היה לא יותר.

<חיים אבידור: כן, בדיוק.

<ארבל אסטרחן: אז עכשיו זה יהיה 15%.

יעל גרמן: זה אותו סכום?

דוד ביטן: לא.

דוד ביטן: פעם זה היה 49,000 ונתנו לו 25%.

דוד ביטן: על השאר, על הדואר והלשכה לא היתה לו תוספת.

דוד ביטן: עכשיו כשאיחדנו, הם הפחיתו ל-15%.

יעל גרמן: כמה זה יוצא 15% מתוך 93,000?

<ארבל אסטרחן: תוספת של כ-15,000.

<ארבל אסטרחן: יותר ממה שהוא קיבל.

<ארבל אסטרחן: הם יצרו מצב שהסכום כמעט דומה.

<ארבל אסטרחן: מה שאתם לא רואים זה שהוא זכאי לעוד עיתון, לעוזר בכיר, להוצאות כיבוד ואירוח ויש לו פרק משלו.

<ארבל אסטרחן: אנחנו עוברים לסעיף ההצמדה, סעיף 51.

<ארבל אסטרחן: זה הסעיף שאומר איזה סכומים בהחלטה צמודים למדד.

דוד ביטן: הכול צמוד עכשיו.

<ארבל אסטרחן: בדיוק.

<ארבל אסטרחן: עכשיו אנחנו מוחקים את 1 שהיה טלפונים והוא היה צמוד לממד תעריפי התקשורת והקשר עם הציבור, שזה 27,000 לא היה צמוד.

<ארבל אסטרחן: עכשיו, כל התקציבים שדיברנו עליהם, ה-93,000, ה-10,000, ה-12,000, השרים, כל הסכומים שדיברנו עליהם צמודים מידי 1.1 לעליית מדד המחירים לצרכן.

<ארבל אסטרחן: עכשיו יש לנו תיקונים קלים בתוספות.

<ארבל אסטרחן: ההחלטה כוללת תוספות שחלק מזה זה הצהרות של חבר כנסת.

<ארבל אסטרחן: התוספת הרביעית היום היא ההצהרה של ח"כ שמקבל רכב מגורם חיצוני מהמפלגה שלו ואז הכנסת מתחשבנת מבחינת הוצאות הרכב.

<ארבל אסטרחן: יש פה הפנייה לסעיף שלא קיים יותר 13(א)(1)(א)(1).

<ארבל אסטרחן: פעם אפשר היה לקבל רכב מיו"ר - - -

דוד ביטן: אנחנו נוריד מסדר-היום את יתר הסעיפים חוץ מחוק האזנת סתר ונעביר את זה לשבוע הבא ליום שני.

<ארבל אסטרחן: התוספת השישית כוללת רשימה של דברים שחברי הכנסת רשאים לרכוש מתקציב הקשר עם הציבור.

<ארבל אסטרחן: צריך להבין ששינוי התקציב לא בא כעת לשנות את השימושים ואת אופן הרכישות.

<ארבל אסטרחן: עדיין צריך את אישור החשב.

יעל גרמן: איפה הרשימה?

<ארבל אסטרחן: הרשימה נמצאת בהחלטה השלמה.

יעל גרמן: אני עדיין לא רכשתי ולכן אני רוצה לראות את הרשימה.

יעל גרמן: אני לא יודעת עם טוסטר ומיקרוגל נכללים ברשימה, זאת בהתחשב שלפעמים אנחנו נמצאים פה 24 שעות.

דוד ביטן: למה שלא יהיה טוסטר ומיקרו?

דוד ביטן: תוסיפו גם מיקרו וטוסטר.

דוד ביטן: היום זה דבר אלמנטרי.

דוד ביטן: כמה זה עולה, 900 שקל?

יעל גרמן: טוסטר זה 100 שקלים.

<ארבל אסטרחן: הוספתי לרשימה.

יעל גרמן: האם הכיבוד זה גם הצרכים של הלשכה?

<ארבל אסטרחן: לא.

<ארבל אסטרחן: נדבר עכשיו על הכיבוד.

<ארבל אסטרחן: התוספת השישית מונה רשימה של פריטים שניתן לממן מהתקציב.

<ארבל אסטרחן: למשל, היום כתוב "דמי כיבוד קל בלשכה בכנסת, בלשכה הפרלמנטרית או מחוצה להם".

<ארבל אסטרחן: מוצע להוסיף פה משהו שקיים היום בהחלטה נפרדת ומבוצע בפועל: "התשלום יבוצע לפי הצהרה שיגיש חבר הכנסת בהתאם לטופס שלהלן".

<ארבל אסטרחן: הטופס יגיד: "אני מצהיר כי הוצאות כיבוד קל, בהתאם לאישורים המצורפים, נעשו לצורך מילוי תפקידי כחבר הכנסת".

יעל גרמן: זה מאוד אמורפי.

יעל גרמן: אין בכלל ויכוח על זה שכאשר מישהו מגיע אלי אני צריכה לתת לו קפה, תה, מים ואולי קצת עוגיות.

יעל גרמן: אבל לעצמי ולאנשי הלשכה מים וקפה?

דוד ביטן: זה מותר לך.

דוד ביטן: אם את לא קונה אוכל אלא עוגיות, קפה ותה, מחזירים לך את הכסף.

דוד ביטן: זה קבלות שאת יכולה לתת.

<ארבל אסטרחן: לא כתוב אירוח, כתוב כיבוד קל.

<חיים אבידור: עובדי הכנסת שבאים לעבודה בכנסת לא מביאים את הקפה מהבית.

דוד ביטן: הוספנו "שתיה וכיבוד קל".

<חיים אבידור: לפי תקנות מס הכנסה כיבוד קל זה עוגיות.

<ארבל אסטרחן: "זימונית ויומן אלקטרוני", מוצע למחוק את המילים "יומן אלקטרוני".

<ארבל אסטרחן: היום רשום "הוצאות טלפון ליועצים פרלמנטריים" ובהבהרות כתוב שזה מכשיר אחד.

<ארבל אסטרחן: מוצע לשנות את הנוסח: "מכשיר טלפון סלולארי אחד לשימושו של יועץ פרלמנטרי והוצאות ההחזקה ושימוש שלו".

יואב בן צור: אחד לכל יועץ.

<ארבל אסטרחן: אחד לכל יועץ.

<ארבל אסטרחן: לאור השינוי שעשינו, שאין יותר סעיף על מנוי הטלפון וזה חלק מהתקציב הכולל אז יהיה כתוב: "הוצאות החזקה ושימוש בטלפון הסלולארי האמור וכן מכשיר טלפון סלולארי אחד נוסף לשימושו של חבר הכנסת והוצאות ההחזקה והשימוש בו".

<ארבל אסטרחן: אם ח"כ קונה עוד מכשיר ומבקש לממן אותו מקשר עם הציבור, הוא יצהיר שזה נמצא בשימושו לצורך מילוי תפקידו כחבר כנסת.

<ארבל אסטרחן: מכשיר טלפון נייח אחד לדירתו של חבר הכנסת.

יעל גרמן: זה הכול בתוך ה-93,000?

<ארבל אסטרחן: כן.

דוד ביטן: יש לתקן חוק?

<ארבל אסטרחן: לא.

<ארבל אסטרחן: את החוק עשינו.

<ארבל אסטרחן: בתוספת השביעית יש תיקון טכני בהפניה לסעיף.

<ארבל אסטרחן: התחילה של החוק ב-1.1.2016.

<חיים אבידור: אני רוצה להבהיר: הסכומים שכתובים פה הם סכומים שכבר צמודים לשנת 2016.

<חיים אבידור: העדכון יהיה מ-1.2017.

דוד ביטן: בואו נאשר פטור מחובת הנחה לעניין הזה.

דוד ביטן: מי בעד ההחלטה?

דוד ביטן: בעד – רוב

דוד ביטן: נמנעים – אין ההחלטה לפטור מחובת הנחה נתקבלה.

דוד ביטן: מי בעד החוק לקריאה שנייה ושלישית?

דוד ביטן: בעד – רוב

דוד ביטן: נמנעים – אין

<ארבל אסטרחן: ההחלטה כמובן תיכנס לתוקף ותיחתם אחרי שהחוק יעבור.

דוד ביטן: ברור.

דוד ביטן: <2.

דוד ביטן: בקשה להעברת הצעה לסדר היום בנושא: מצבם הקשה של מעונות היום והחינוך בגילאי 0-3 כפי שעולה מהדו"ח של מכון ברוקדייל", מוועדת החינוך, התרבות והספורט לוועדה המיוחדת לזכויות הילד.>

דוד ביטן: אנחנו עוברים להצעה לסדר: מצבם הקשה של מעונות היום והחינוך בגילאי 0-3 כפי שעולה מהדו"ח של מכון ברוקדייל", מוועדת החינוך, התרבות והספורט לוועדה המיוחדת לזכויות הילד.

דוד ביטן: יש הסכמה של ועדת החינוך.

דוד ביטן: בעד – רוב

דוד ביטן: נמנעים – אין

דוד ביטן: הבקשה אושרה.

דוד ביטן: <3.

דוד ביטן: קביעת ועדה לדיון בהצעת חוק האזנת סתר (תיקון מס' 6) (האזנה לאיתור או מניעה של דליפת מידע ביטחוני), התשע"ו-2015>

דוד ביטן: אנחנו עוברים להצעת חוק האזנת סתר (תיקון מס' 6) (האזנה לאיתור או מניעה של דליפת מידע ביטחוני), התשע"ו-2015.

דוד ביטן: פה אנחנו צריכים לקבוע ועדה.

<ארבל אסטרחן: בדרך-כלל חוק האזנת סתר הוא בוועדת חוקה.

<ארבל אסטרחן: פה היתה בקשה להעביר לחוץ ולביטחון.

דוד ביטן: לוועדת חוקה יש הרבה עבודה.

דוד ביטן: מי בעד להעביר את הצעת החוק לוועדת חוץ וביטחון?

דוד ביטן: בעד – רוב

דוד ביטן: נמנעים – אין הצעת חוק האזנת סתר (תיקון מס' 6) (האזנה לאיתור או מניעה של דליפת מידע ביטחוני), התשע"ו-2015 תועבר לוועדת החוץ והביטחון.

דוד ביטן: את יתר הסעיפים נמשיך ביום שני.